Helir-Valdor Seeder

Helir-Valdor Seeder (født 1964) er en estisk politiker. Han er leder for det konservative partiet Fedreland fra 2017.

Han var ordfører i hjembyen Viljandi fra 1992 til 1993 og fylkesguvernør i Viljandi fylke fra 1993 til 2003. I 2003 ble Seeder første gang valgt inn i Estlands riksdag. Han var landbruksminister i to høyreregjeringer fra 2007 til 2014.

Han har også vært styremedlem i Estlands forsvarsliga og hatt verv innen kultur og idrett, blant annet som president i det estiske idrettsforbundet, visepresident i det estiske håndballforbundet og medlem av Estlands olympiske komité.

Han er utdannet økonom fra Estlands landbruksuniversitet i Tartu.

Referanser 

Estiske politikere
Personer fra Viljandimaa